पाएं अपने शहर की ताज़ा ख़बरें और फ्री ई-पेपरडाउनलोड करें
कछपुरा यार्ड में मालगाड़ी के तीन पहिए सोमवार को को बेपटरी हो गए। ये हादसा उस समय हुआ, जब मालगाड़ी का रैक आयरन लोड होने के लिए यार्ड में लग रहा था। घटना में किसी के हताहत होने की खबर नहीं है और न ही ट्रेनों का आवागमन प्रभावित हुआ।
जानकारी के अनुसार आयरन ओर लोड करने सोमवार शाम 4.30 बजे के करीब एन-बाॅक्स मालगाड़ी को यार्ड की लूप लाइन में लगाया जा रहा था, तभी अचानक मालागड़ी के डिब्बे के तीन पहिए पटरी से उतर गए और कई मीटर तक घिसटते चले गए। इससे ट्रैक के स्लीपर को नुकसान हुआ है।
हालांकि इसका पता लगाया जा रहा है कि हादसे में कितनी क्षति रेलवे को हुई है। हादसे की जानकारी लगते ही रेलवे कंट्रोल रूम से तत्काल क्रेन और दुर्घटना राहत गाड़ी मौके पर रवाना किया गया। रात 10 बजे तक मालगाड़ी के पहिए को पटरी पर रखा जा चुका था।
तीन सायरन बजने से हड़कंप
रेलवे सूत्रों के मुताबिक हादसे की सूचना जबलपुर रेलवे कंट्रोल रूम को लगते ही स्टेशन प्रबंधन को खबर दी गई, जिसके बाद स्टेशन पर लगा सायरन एक के बाद एक कर तीन बार बजाया गया। सायरन सुनते ही दुर्घटना राहत ट्रेन के कर्मचारी हरकत में आए और 20 मिनट के भीतर ही घटना स्थल की ओर रवाना हो गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva zho_Hant eng_Latn